****

**ΑΝΑΚΟΙΝΩΣΗ ΠΡΟΚΗΡΥΞΗΣ**

**Μέτρο 14:** **«Καλή διαβίωση των ζώων / Αιγοπροβάτων»**

Το Υπουργείο Γεωργίας, Αγροτικής Ανάπτυξης και Περιβάλλοντος (Διαχειριστική Αρχή του Προγράμματος Αγροτικής Ανάπτυξης 2014 – 2020) σε συνεργασία με τον Κυπριακό Οργανισμό Αγροτικών Πληρωμών ανακοινώνει την **Δ' Προκήρυξη** του Μέτρου 14 «Καλή διαβίωση των ζώων / Αιγοπροβάτων».

Το Μέτρο 14 προβλέπει την παροχή οικονομικών ενισχύσεων στους αιγοπροβατοτρόφους που αναλαμβάνουν να εφαρμόσουν καθορισμένες δράσεις στα πλαίσια ενός διετούς σχεδίου καλής διαχείρισης για την ευημερία των αιγοπροβάτων.

Ο συνολικός προϋπολογισμός που θα διατεθεί στο πλαίσιο της Δ' Προκήρυξης ανέρχεται σε **€3.000.000** και αιτήσεις μπορούν να υποβάλλονται από τις **5 Μάϊου 2021 μέχρι τις 21 Μάϊου 2021** (δικαίωμα υποβολής αίτησης με ποινή μέχρι 15/6/2021)στα Επαρχιακά Γραφεία του Κυπριακού Οργανισμού Αγροτικών Πληρωμών.

Για τους όρους συμμετοχής στο Μέτρο οι ενδιαφερόμενοι μπορούν να προμηθευτούν το Ενημερωτικό Έντυπο του Μέτρου καθώς και τα Έντυπα Αίτησης από τα Επαρχιακά Γραφεία του Κυπριακού Οργανισμού Αγροτικών Πληρωμών και από τις ιστοσελίδες [www.paa.gov.cy](http://www.paa.gov.cy) και [www.capo.gov.cy](http://www.capo.gov.cy)

